Jagodnjak

: *Karta Hrvatske [https://www.auto-karta-hrvatske.com/jagodnjak/ > Jagodnjak (plan s ulicama i cestama)]*
: *Google maps [https://www.google.com/maps/place/Jagodnjak/@45.68663,18.4942131,12z/data=!3m1!4b1!4m6!3m5!1s0x475d274be2d24dd9:0x400ad50862bca80!8m2!3d45.7001607!4d18.5802168!16zL20vMGZ6cHB6?entry=ttu > Jagodnjak (područje naselja)]

*'Jagodnjak** ([[mađarski|mađ.]] ''Kácsfalu'' [[međunarodni fonetski alfabet|[ˈkaːt͡ʃfɒlu]]]; [[njemački|njem.]] ''Katschfeld'', čitaj ''Kačfeld''; [[Imena baranjskih naselja|narodski]] ''Kačvala'' ili ''Kačvola''; [[ćirilica|ćir.]] ''Јагодњак''), naselje (selo) u [[Baranja|Baranji]], najveće u [[Općina Jagodnjak|Općini Jagodnjak]] i ujedno sjedište te općine u [[Osječko-baranjska županija|Osječko-baranjskoj županiji]] u [[Hrvatska|Hrvatskoj]]. Na popisu stanovništva 2021. godine Jagodnjak je imao samo - **990** stanovnika, dok je na popisima 2001. i 2011. taj broj iznosio 1469 odn. 1299 stanovnika.

Za vrijeme [[SFRJ]] Jagodnjak je administrativno činio **Mjesnu zajednicu Jagodnjak**, koja je bila u sastavu tadašnje **Općine Beli Manastir**, a koja je obuhvaćala cijelu [[Baranja|Baranju]].



== Geografija ==
Jagodnjak je smješten u zapadnom dijelu Baranje na velikom i plodnom zemljištu, u mikroregiji [[Baranjska nizina|Baranjske nizine]] [[Istočnohrvatska ravnica|Istočnohrvatske ravnice]]. Leži na nadmorskoj visini od 90 m (po : 86 m). Površina naselja je 59,16&nbsp;km².

=== Udaljenosti od okolnih naselja ===
Jagodnjak je udaljen u smjeru jugoistoka 26,4&nbsp;km (preko [[Bilje|Bilja]]) odn. 29,3&nbsp;km ([[Zapadna obilaznica Osijeka|obilaznicom]]) od grada [[Osijek]]a te u smjeru sjevera 18,6&nbsp;km (preko Bolmana) odn. 20&nbsp;km (preko [[Čeminac|Čeminca]]) od grada [[Beli Manastir|Belog Manastira]]. Od grada [[Belišće|Belišća]] mostom preko rijeke Drave udaljen je 23,2&nbsp;km.

Od graničnog prijelaza Baranjsko Petrovo selo - Beremend prema Mađarskoj Jagodnjak je udaljen 13,9&nbsp;km, od graničnog prijalaza Duboševica - Udvar također prema Mađarskoj 33,2&nbsp;km, a od graničnog prijelaza Batina prema Srbiji 34&nbsp;km.

=== Dijelovi naselja ===
Dijelovi naselja su zaseoci (koji uglavnom više ne postoje): Bajmok, Bikaš, Brešće, Brod, Brod-Pusta(ra), Čemin, Deonice, Grablje, Karaš, Mali Jagodnjak, Milina, Pjeskovi, Projina Međa, Rit, Staro Selo, Šakarine (kod  ''Šakarin''), Trbićeva Ada i Zornice (kod  i ''Feldbauera'' ''Zornica'').

;Brod-Pustara
Brod-Pustara je zaselak južno od Jagodnjaka uz kanal Barbara, udaljen oko 2,5&nbsp;km od Jagodnjaka nerazvrstanom asfaltnom cestom, koja se od županijske ceste [[Ž4041]] odvaja prema jugu kod upravne zgrade nekadašnje Poljoprivredne zadruga "Naše selo", nasuprot Doma kulture, odn. Općine Jagodnjak.

U Brod-Pustari se nalaze dvije farme firme [[Belje]] d.d.: "Farma Brod Pustara 1" (uz sjevernu obalu kanala Barbara i zapadno od ceste) i "Farma Brod Pustara 2" uz južnu obalu kanala Barbara i istočno od ceste).

;Zornice
Zornice su zaselak jugozapadno od Jagodnjaka, između kanala Barbara i pridravskog nasipa u smjeru sjever-jug i Duboke bare i bare Darovac u smjeru zapad-istok.

Prema tvrdnji Pčelarstva Kovačić ([https://www.facebook.com/KovacicDarda/videos/476786675108896/?locale=hr_HR **video**]) , danas (VII / 2024) prazno selo imalo je 150-ero djece u svom vrhuncu sedamdesetih godina 20. stoljeća. Bilo je ubilježeno u Prvi katastar Baranje iz 1865. godine, a nalazi se na kraju 2,5&nbsp;km duge asfaltne ceste južno od zapadnog kraja sela Jagodnjak i isto je toliko udaljeno od dravskog nasipa i bivše lugarnice Babin grob. U Zornice su se 1950-ih godina 20. stoljeća naseljavali doseljenici iz Bosne (npr. porodica Višekrunić).

U jesen 2014. godine, za vrijeme načelnika Anđelka Balabana, izgrađena je i asfaltirana nerazvrstana cesta od državne ceste [[Ž4041]] na ulazu u Jagodnjak do Zornica. Cesta je dugačka 3.210 metara i široka 3 i pol metra. Izgrađena je također i odvodnja s obje strane ceste, kao i četiri mosta te pedesetak mostića ("ćuprija") preko odvodnih kanala kao prilazi njivama.

Nova cesta zamijenila je dotadašnji prašnjavi ili blatnjavi put pa je otad Jagodnjak bolje povezan sa Zornicama. Time je olakšan pristup plodnim njivama u važnom dijelu jagodnjačkog atara, farmi pčela u Zornicama ("Pčelarstvo Kovačić"), voćnjacima uz ceste te šumi uz sjevernu obalu rijeke Drave. Ukupna vrijednost ceste bila je blizu 3 miliona kuna.

=== Susjedna naselja ===
Područje naselja Jagodnjak na zapadu se graniči s područjima naselja Bolman i Novi Bolman, na sjeveru s [[Petlovac|Petlovcem]], na sjeveru i sjeveroistoku s [[Beli Manastir|Belim Manastirom]], na istoku s područjima naselja [[Čeminac]] i [[Novi Čeminac]], na jugoistoku s [[Darda|Dardom]], a na jugu uglavnom s rijekom [[Drava|Dravom]]. Jedan mali dio područja naselja Jagodnjak nalazi se s južne (desne) obale Drave.

=== Ceste ===


Naselje Jagodnjak nalazi se na [[županijska cesta|županijskoj cesti]] [[Ž4041]] ([[D517]] - [[Bolman]] - [[Novi Bolman]] - Jagodnjak - [[Novi Čeminac]] - [[Uglješ]] - [[Švajcarnica]] /[[D7]]/), koja povezuje državne ceste [[D517]] i [[D7]], odnosno Beli Manastir i Osijek preko Bolmana i Jagodnjaka. Ta cesta prolazi kroz Jagodnjak cijelom dužinom Ulice Borisa Kidriča, koja je glavna jagodnjačka ulica.

[[Autocesta A5 (Hrvatska)|Autocesta A5]] (Beli Manastir - Sredanci), u dionici između naplatne postaje Sudaraž i mosta na Dravi, prolazi između naselja Jagodnjak s desne strane i šume Haljevo te naselja Čeminac odn. Novi Čeminac s lijeve strane. Pritom djelomično prolazi sjeveroistočnim i istočnim područjem naselja Jagodnjak vrlo blizu kanala [[Gmajna (kanal)|Gmajna]] i jagodnjačke Ulice Vasilja Gaćeše. U nastavku te ulice nalazi se nadvožnjak preko autoceste za poljoprivredna vozila i ljude.
Između Jagodnjaka i Novog Čeminca izgrađen je nadvožnjak na županijskoj cesti Ž4041 ispod koga prolazi autocesta A5.

Na području naselja Jagodnjak nalaze se i dvije nerazvrstane asfaltirane ceste: do Zornica i do Brod-Pustare. Cesta za Zornice odvaja se od županijske ceste Ž4041 nadesno neposredno prije ulaska u Jagodnjak iz smjera Bolmana, a cesta za Brod-Pustaru odvaja se od ceste Ž4041 također nadesno kod zgrade Poljoprivredne zadruge "Naše selo", a preko puta Doma kulture i sjedišta Općine Jagodnjak.

=== Prometne veze ===
Jagodnjak je smjerom sjeverozapad - sjever povezan autobusnim linijama s Novim Bolmanom, Bolmanom, Petlovcem, Širinama i Belim Manastirom, a smjerom jugoistok - jug s Novim Čemincem, Uglješom, Švajcarnicom, Dardom, Mecama, Biljem i Osijekom.

=== Hidrografija ===

;Drava
Rijeka Drava, koja između Baranje i Slavonije vijuga smjerom sjeverozapad - jugoistok, prirodna je južna granica područja naselja Jagodnjak. Katastarski gledano, jedan mali dio tog područja nalazi se s druge, južne odnosno slavonske strane Drave, što je posljedica nekadašnjeg pomjeranja riječnog korita.

; Kanal Barbara
Približno paralelno rijeci Dravi i istim smjerom kao i Drava, od Bolmana prema Dardi, a na sredokraći između Jagodnjaka i sjevernog pridravskog "benta", protječe Kanal Barbara, koji prolazi ispod nerazvrstanih cesta Jagodnjak-Zornice i Jagodnjak-Brod-Pustara. U Brod-Pustari obje beljske farme nalaze se uz Barbaru, prva sa sjeverne, a druga s južne strane.

; Ostale vode
Ostale vodene površine na području naselja Jagodnjak ili su kanali ili bare ili "šančevi" uz ceste. Najpoznatiji kanal je [[Gmajna (kanal)|Gmajna]] koju su članovi [[Jagodnjak#Sportsko ribolovno društvo "Dravica" Jagodnjak|SRD-a "Dravica"]] pretvorili u izletište i pesaroški raj. Zapadno od Jagodnjaka nalazi se kanal Krivaja, sjeverno Sedmitarska bara, istočno Selska bara, a južno kod Zornica bara Darovac i Halasica.

== Ime naselja ==
Današnje službeno ime naselje je dobilo [[1922]]. godine po jednoj [[rudina|rudini]] koja i danas postoji u seoskom [[atar]]u, a zove se Jagodnjak. Pored tog službenog imena još uvijek je u upotrebi (naročito kod starijeg stanovništva, uglavnom starosjedilačkog) ime ''Kačvola''. To ime nastao je od [[Mađari|mađarskog]] službenog imena ''Kácsfalu'', a u toku svoje dugogodišnje historije naselje je više puta mijenjalo ime. Prema knjizi  prvi put se spominje 1323. godine pod imenom ''Terra Kaach''. Kasnije mijenja ime u ''Kachfalua'', potom u ''Kachfalwa'' i ''Kacsfala''. Nakon dolaska [[Srbi|Srba]] u to naselje [[1690]]. godine mjesto dobiva nezvanično ime ''Kačvala''. Pod tim imenom selo se vodilo u crkvenoj administraciji [[Karlovačka mitropolija|Srpske mitropolije]] u [[Sremski Karlovci|Sremskim Karlovcima]] i u administraciji [[Eparhija budimska|Budimske eparhije]]. Kao srpsko ime Jagodnjaka ponekad se navodi i oblik ''Kačfala'', npr. u ''"Prvom šematizmu Eparhije osečkopoljske i baranjske"'' (str. 94, prvi stupac, 4. odlomak).

 tvrdi da je mađarsko ime složenica od staromađarskoga ličnog imena ''Kács'' i imenice ''falu'' (selo) te da se ponekad javlja i u varijanti s prisvojnim (posvojnim) nastavkom: ''Kácsfalva''. Njemački oblik glasi ''Katschfeld''. Prota Stevan Mihaldžić tvrdi da je [[Mađarski jezik|mađarsko]] ime [https://proleksis.lzmk.hr/46218/ složenica]: ''Kács'' ([[turski jezik|tur.]] ''Gač'' - bježi, spašava se) + mađ. ''falu'' (selo). Ponekad se tvrdi da prvi dio složenice potječe od mađ. ''kacsa'' ([[patke|patka]]) te da ime ''Kácsfalu'' znači ''Pačje selo''.

=== [[Etnik]] ===
Stanovnik Jagodnjaka je Jagodnjačanin, a stanovnica je Jagodnjačanka. Jagodnjačani se često nazivaju i Kačvolcima, a Jagodnjačanke Kačvolkušama prema starom (danas narodskom) imenu Kačvola. Od tog starog imena izveden je i pridjev ([[ktetik]]) ''kačvolski''.

== Stanovništvo ==
=== Tabela ([[2021]]) ===


=== Grafikon (2021) ===


Napomene o popisima stanovništva
----
Naselje Jagodnjak imalo je [[2001]]. godine 1.469 stanovnika (žena 52,6 %, muškaraca 47,4 %) te 557 domaćinstava. Prosječna gustoća naseljenosti iznosila je 25 st./km². Godine [[2011]]. naselje je imalo 1.299 stanovnika (žena 669, muškaraca 630), s prosječnom gustoćom naseljenosti 22 st./km².

Svi zaseoci, navedeni u rubrici ''Geografski položaj'', u pojedinim su popisima posebno iskazivani. (Podaci u gornjem dijagramu za godine 1857-1971. su iz  knjige, za 1981. godinu iz knjige , a za 1991. iz . U Ćurčić-Kićoševljevoj knjizi drugačiji podaci za godine 1900. - 2274, 1910. - 2486, 1931. - 2625, 1971. - 2347 i 1991. - 1794).

=== Nacionalni sastav ([[1991]]) ===


=== Nacionalni sastav (2011) ===
Prema popisu 2011. godine, stanovništvo je bilo pretežito srpsko (70%) te hrvatsko (20%) i romsko (4%).

=== Prezimena stanovnika ===
Prema popisu stanovništva iz 2011. godine **20 najčešćih prezimena** u Jagodnjaku su:
* Bodlović, Radanović, Suzić, Đurđević, Bogdan, Šalajić, Mišković, Ninković, Rakas, Mrđenović, Čubra, Kovačević, Anđelić, Đermanović, Damjanović, Petrović, Čučković, Đekić, Šafarić, Španović,

a nekad su najčešća **prezimena** bila:
* Mrđenović, Đukić, Šimek, Bandov, Janus, Kovačević, Radanović, Čubra, Đermanović, Petrović, Tatarin, Šalajić, Štrbac, Živković, Bošnjak, Jalšovec, Kovač, Maljković, Peranić, Poznanović.

== Historija ==


=== Feudalci ===
Od 1323. godine, kad je naselje prvi put spomenuto, pa do 1687. godine, kad je Baranja konačno oslobođena od [[Turci|Turaka]], promijenilo se nekoliko vlasnika imanja kome je pripadao Jagodnjak (porodica Čemenji, Nikola Gorjanski, porodica Matučinaj), da bi poslije [[:hr:Haršanjska bitka|Haršanjske bitke]] to imanje u okviru [[:sr:Darda|Darđanskog vlastelinstva]] bilo predato porodici Veterani. Godine 1785. posjed je grofova Kazimira i Karla [[Esterházy|Esterhazi]]ja (Eszterházy).

=== Naseljavanje ===
Godine [[1591]]. na području Jagodnjaka žive Mađari. Sredinom XVII. vijeka selo je bilo naseljeno pretežno srpskim stanovništvom, čiji se broj povećao dolaskom [[Arsenije III Crnojević|Čarnojevićevih]] Srba. Nakon [[Rakocijev ustanak|Rakocijevog]] ustanka izbjeglo se stanovništvo vraća. Po popisu iz [[1711]]. godine u selu živi 27 porodica, od kojih je 21 doseljena iz [[Slavonija|Slavonije]], a nakon isteka poreznih olakšica napuštaju naselje i sele se u mjesto gdje će vjerovatno imati nove privilegije. Tridesetih godina XVIII. vijeka doseljavaju se [[nemci|njemačke]] porodice [[katoličanstvo|katoličke]] i [[luteranizam|luteranske]] vjere. Po popisu iz [[1751]]. godine u naselju ima 80 [[pravoslavlje|pravoslavnih]] domova, [[1787]]. selo ima 34 duše rimokatoličke vjere ([[Hrvati|hrvatske]] i njemačke narodnosti) i 1244 duše pravoslavne vjere (''nesjedinjene grčke vjere'' te ''iliričke i grčke narodnosti''), [[1846]]. u selu živi 1030 stanovnika pravoslavne vjere, [[1900]]. u 194 doma broj pravoslavnih stanovnika se povećava na 1.148, a po podacima iz 1905. naselje ima 467 domova, od toga su 202 pravoslavna sa 1.128 članova, a ostalo stanovništvo čine Nijemci i ostali.

== Privreda ==


=== Općenito ===
Privrednu osnovu Jagodnjaka čine [[ratarstvo]], [[stočarstvo]], proizvodnja stočne hrane, [[pčelarstvo]] (npr. u Zornicama - [https://www.facebook.com/KovacicDarda/videos/476786675108896/?locale=hr_HR **video**]), [[građevinarstvo]] i [[trgovina]].  spominje i vinogradarstvo, iako u Jagodnjaku nema vinograda.

=== Poslovni subjekti ===
Prema [https://sudreg.pravosudje.hr/registar/f?p=150:1 Sudskom registru], u Jagodnjaku su postojali ili postoje ovi privredni subjekti:
* **Ornatus-Zuber** d.o.o. za građevinarstvo i usluge u stečaju
* Poljoprivredna zadruga **Naše selo** u stečaju (osnovana 1984. godine; 2004. izgrađeni silosi i mješaonica stočne hrane)
* **Kale** d.o.o. za trgovinu i prijevoz robe
* Komunalno trgovačko društvo (KTD) **Gmajna** d.o.o. Jagodnjak
* **Projekti Jagodnjak** d.o.o. za savjetovanje, izradu projekata i usluge

Jagodnjak je bio ili je još uvijek sjedište i više drugih obrta i društava s ograničenom odgovornošću (d.o.o.), kao i više [[OPG]]-ova.

U Jagodnjaku još postoje:
* [[ambulanta]] opće medicine Doma zdravlja Beli Manastir
* [[Veterina]]rska ambulanta - Jagodnjak

=== Svinjogojstvo i ASK  ===
Prema izjavi načelnice Danijele Mlinarević, sredinom 2025. godine na području Općine Jagodnjak uzgojem [[svinja]] bavilo se najmanje 200 domaćinstava, što je tu općinu svrstavalo u red najjačih baranjskih općina kada je o svinjogojstvu i prodaji gotovih proizvoda riječ. Neki uzgajivači i proizvođači suhomesnatih proizvoda iz Jagodnjaka postali su pravi brendovi, npr. OPG Kolarević i OPG Stojković.

Međutim, 10. i 11. VII. 2025. godine u dva-tri domaćinstva u Jagodnjaku i jednom u Bolmanu pojavila se [[:hr:afrička svinjska kuga|afrička svinjska kuga]] (ASK), što je bilo dovoljno da se donese odluka da će se, eufemistički rečeno, eutanazirati sve svinje kako bi se zaustavila epidemija, a to je za lokalne uzgajivače bila najava prave – katastrofe, koja je ubrzo dobila i naziv – ''svinjomor''.

Mjesec dana kasnije, 6. VIII. 2025, u "[[Glas Slavonije|Glasu Slavonije]]" objavljen je članak pod naslovom ''"Gotova eutanazija svinja u Jagodnjaku ..."'' , u kom je rečeno da je planirano "eutanazirati 1500 svinja, a usmrćeno ih je 1919, na 144 gospodarstva". Tim člankom potvrđeni su razmjeri katastrofe jer u tom trenutku u sva četiri naselja Općine Jagodnjak nije bilo ni jedne svinje, a stupila je na snagu i zabrana držanja svinja na godinu dana.

O izbijanju epidemije u Općini Jagodnjak i njezinim posljedicama pisali su valjda svi mediji u Hrvatskoj, pri tome donoseći stvarno uznemirujuće snimke razmjere usmrćivanja zdravih svinja (što se može vidjeti npr. u "Glasu Slavonije" i u zagrebačkim "Novostima" ).

== Društvo i kultura ==
=== Škola ===

U Jagodnjaku postoji Osnovna škola Jagodnak (do [[mirna reintegracija hrvatskoga Podunavlja|mirne reintegracije]] zvala se Osnovna škola "Vuk Karadžić"), koja ima područne škole u Bolmanu i [[Uglješ]]u.

=== Crkva ===

* [[Crkva svetog Nikole, Jagodnjak|Pravoslavna crkva Svetog Nikole]] sagrađena je [[1725]]. godine. Pripada [[Arhijerejsko namjesništvo baranjsko#Jagodnjak|Srpskoj pravoslavnoj parohiji jagodnjačkoj]] ([[Arhijerejsko namjesništvo baranjsko]], [[Osječkopoljska i baranjska eparhija]]). <br> Crkvena slava, odnosno seoski kermenc je [[Sveti Nikola]] ([[19. 12.|19. XII.]]).
* Crkva (hram) [[:sr:Свети Нектарије Егински|Svetog Nektarija Eginskog Čudotvorca]], nalazi se u dvorištu Crkve Svetog Nikole, osvećena je [[22. IV.]] [[2023]]. godine.
* Katolička crkva [[:hr:Sveti Vendelin|Svetog Vendelina]] izgrađena je [[1902]]. godine. Jagodnjak je [https://sh.wiktionary.org/wiki/filijala filijala] Župe Presvetog Srca Isusova sa sjedištem u [[Čeminac|Čemincu]] ([[Baranjski dekanat]], [[Đakovačko-osječka nadbiskupija]]).

=== Pošta ===
Prema podacima iz knjige  (str. 105), u Jagodnjaku "pošta je otvorena 8. VIII 1881. god. (za telegraf i telefon nema podataka)" i od tada postoji u kontinuitetu sve do današnjih dana.

Službeno, godine 2024. u Jagodnjaku postoji [https://www.posta.hr/pretrazivanje-postanskih-ureda?uredi=449 redoviti poštanski ured] Hrvatske pošte s poštanskim brojem **31324** na adresi Borisa Kidriča 93. Od 15. VI. 2020. godine ured radi od ponedjeljka do petka od 12:30 do 15:30 sati (telefon: 072-303-304; faks: 031-253-8003).

To je jedini poštanski ured na području Općine Jagodnjak. Naselja [[Majške Međe]] i [[Novi Bolman]] nikad i nisu imala poštanski ured, a ured u [[Bolman]]u je zatvoren zbog neisplativosti.

=== Udruge ===
U [https://registri-npo-mpu.gov.hr/#!udruge Registar udruga Republike Hrvatske] upisano je 13 aktivnih udruga sa sjedištem u Jagodnjaku (stanje: XII/2019):
* Dobrovoljno vatrogasno društvo (DVD) Jagodnjak, osnovano 6. XII. 1982.
* Informatička udruga Modul, osnovana 27. VI. 2011.
* Klaster Baranjski kulin, osnovan 27. II. 2013.
* Konjogojska udruga (KU) "Baranjac", osnovana 9. VI. 2013.
* Lovačko društvo (LD) "Jelen" Jagodnjak, osnovano 7. XII. 1997.
* [[:hr:NK Bratstvo Jagodnjak|Nogometni klub (NK) "Bratstvo Jagodnjak]], osnovan 27. III. 1964.
* Sportsko ribolovno društvo (SRD) "Dravica" Jagodnjak, osnovano 29. XI. 2002.
* Udruga mladih (UM) Jagodnjak, osnovana  27. IV. 2006.
* Udruga "Terapija", osnovana 16. VII. 2018.
* Udruga umirovljenika Jagodnjak, osnovana 4. IX. 2004.
* [[Romsko srce|Udruga žena Romkinja "Romsko srce"]], osnovana 15. I. 2001.
* Udruga žena "Sretne i spretne", osnovana 3. IV. 2017.
* Udruga Život Jagodnjak, osnovana 14. III. 2014.

=== Sportsko ribolovno društvo "Dravica" Jagodnjak ===
: ''Ostala značenja imena **Dravica** vidjeti na [[Dravica (razvrstavanje)]]''.



Sportsko ribolovno društvo "Dravica" Jagodnjak (skraćeni naziv: SRD "Dravica" Jagodnjak) [[ribolov]]no je društvo (hrvatski: ''udruga'') iz Jagodnjaka, upisano u službeni [https://registri-npo-mpu.gov.hr/#!udruge Registar udruga Republike Hrvatske] 18. decembra 2002. godine sa sjedištem u Ulici [[Boris Kidrič|Borisa Kidriča]] 100. Društvo je član [https://www.zsrubaranje.hr/ Zajednice športskih ribolovnih društava Baranje].

; Osnivanje
SRD "Dravica" formirana je krajem 2002. godine. Inicijativa za formiranje došla je od samih ribolovaca. Godine 2008. članova-[[senior]]a bilo je oko 75, a članova [[junior]]a - [[kadet]]a oko 50. Članovi su iz [[Općina Jagodnjak|Općine Jagodnjak]] (Jagodnjak, [[Bolman]]), susjednih općina i [[Grad Beli Manastir|Belog Manastira]].
 
;Aktivnosti
Aktivnosti SRD "Dravica" su:
* unapređivanje sportskog ribolova i razvoj ribolovnog turizma;
* organizovanje ribolovnih takmičenja i drugih aktivnosti vezanih uz sportski ribolov i učestvovanje na takvim takmičenjima i aktivnostima;
* poribljavanje;
* očuvanje okoliša.

SRD upravlja vrlo kvalitetnim vodenim površinama bogatim [[riba|ribom]], kao i drugom vodenom [[fauna|faunom]] i [[flora|florom]]. Dobrovoljnim radom članova entuzijasta i uz financijsku pomoć Općine Jagodnjak uređen je nekad zapušteni kanal [[Gmajna (kanal)|Gmajna]] u neposrednoj blizini naselja Jagodnjak.

;Uspjesi
SRD "Dravica" ima velikih uspjeha na sportsko-ribolovnim takmičenjima u Baranji i Slavoniji, posebno u kategoriji kadeta / kadetkinja, koji se takmiče u Županijskoj ligi.

O radu i uspjesima SRD-a "Dravica" članci su objavljivani na web-stranici Općine Jagodnjak te na portalu i u štampnaom izdanju zagrebačkih [[Novosti (Hrvatska)|"Novosti"]]. O svim važnijim zbivanjima objavljuju se vijesti i na Fejsbuk-profilu [https://www.facebook.com/people/SRD-Dravica-Jagodnjak/100064154224017/ SRD-a "Dravica"].







;Napomena
Uz Sportsko ribolovno društvo "Štuka" Baranjsko Petrovo Selo, SRD "Dravica" jedino je takvo baranjsko društvo koje u imenu ima pridjev "sportsko". Sva druga društva u imenu imaju pridjev "športsko".

=== Ostale organizacije ===
* [https://skd-prosvjeta.hr/jagodnjak/ Pododbor SKD-a "Prosvjeta" Jagodnjak] (2019; stara uprava)  <br>- [https://skd-prosvjeta.hr/o-nama/pododbori/ SKD "Prosvjeta", popis pododbora] (2024; nova uprava)
* [https://jagodnjak.hr/wp-content/uploads/2023/05/odluka_o__konacnim_rezultatima_izbora_vijece_madjarske_NM.pdf Vijeće mađarske nacionalne manjine u Općini Jagodnjak] (od V/2023)
* [https://jagodnjak.hr/wp-content/uploads/2023/05/odluka_o__konacnim_rezultatima_izbora_vijece_romske_NM.pdf Vijeće romske nacionalne manjine u Općini Jagodnjak] (od V/2023)
* [https://jagodnjak.hr/wp-content/uploads/2023/05/odluka_o__konacnim_rezultatima_izbora_vijece_srpske__NM.pdf Vijeće srpske nacionalne manjine u Općini Jagodnjak] (od V/2023)

=== Manifestacije ===

* Baranjska už'na
----
* Dan Općine Jagodnjak
----
* Jagodnjak basket 2007./ 2008./2009.
Turnir traje dva ili tri dana, ovisno o broju prijavljenih ekipa: (petak), subota i nedjelja. Ekipe su iz Baranje, Slavonije, pa čak i iz Zagreba. Sistem takmičenja ovisi o broju prijavljenih ekipa. Finalni susret i borba za treće mjesto igra se u nedjelju. Turnir ima osiguranu tehničku podršku (ozvučenje, semafor i sl.). Nakon Turnira organizira se igranka na otvorenom uz živu muziku (obično bend iz Osijeka). Turnir se održava svake godine počevši od 2006. Od 2011. godine Turnir se održa u mjesecu augustu. Turnir ima značajnu turističku dimenziju jer je odziv navijača iz Baranje, i šire, velik. Medijski je vrlo dobro pokriven (regionalne novine i elektronički mediji).
----
* Kermenc - Sveti Nikola (19. XII).
----
* Kulinijada u Jagodnjaku
Kulinijada u Jagodnjaku održava se od 2003. godine. Takmičarski primjerci uglavnom su iz Baranje i Slavonije, a iz godine u godinu povećava se broj takmičara i izvan tih regija. Najbolji kulin bira povjerenstvo kojem je na čelu prof. dr. Antun Petričević. U početku Kulinijadu je organizovala Poljoprivredna zadruga "Naše selo", a sada Općina Jagodnjak.

Cilj Kulinijade je promocija te gastronomske delicije kao autohtonog proizvoda i organiziranje njegove proizvodnje na tradicionalni način. Također, cilj je iskoristiti taj brend u turističke svrhe.

== Značajne osobe ==
* [[József Angster|Angster, József (Joseph)]] (Kácsfalu /Jagodnjak/, 7. VII. 1834. - Pécs /[[Pečuj]]/, 9. VI. 1918), čuveni graditelj [[orgulje|orgulja]])
* [[Ljubomir Balaban|Balaban, Ljubomir (Ljubiša)]] (Jagodnjak, 27. VIII. 1949. - [[Vinkovci]], 29. II. 2004, sahranjen u Jagodnjaku; privrednik i društveno-politički radnik)
* [[:sr:Boško Beuk|Beuk, Boško]] ([[Gornji Klakar]], 1955; muzičar, pjevač, tekstopisac, aranžer, pisac, pjesnik, kolumnist; živi u Španiji)
* [[Dušan Bobera|Bobera, Dušan]] (Jagodnjak, 1962; dr., redovni profesor na Ekonomskom fakultetu u Subotici)
* **Damjanović, Ljubomir** (Jagodnjak, 27. XII. 1954, magistar tehnologije u penziji, autor knjiga "Jagodnjak na Marsu" i "O čemu razmišljaš, Ljubomire?")
* **Ribić, Obrad** (po njemu nazvana ulica u Jagodnjaku)

== Ulice ==
Nazivi ulica ispisani su latinicom i ćirilicom.
* Kruševac
* [[Partizani|Partizanska]] ulica
* **Ulica Borisa Kidriča (glavna)**
* Ulica [[Branko Radičević|Branka Radičevića]]
* Ulica [[Dositej Obradović|Dositeja Obradovića]]
* Ulica [[Ivo Lola Ribar|Ive Lole Ribara]]
* Ulica [[Jovan Jovanović Zmaj|Jovana Jovanovića Zmaja]]
* Ulica Obrada Ribića
* Ulica [[Vasilj Gaćeša|Vasilja Gaćeše]]
* Ulica [[Vladimir Nazor|Vladimira Nazora]]
* Ulica [[Vuk Stefanović Karadžić|Vuka Karadžića]]
* Vijenac [[Nikola Tesla|Nikole Tesle]]

== Znamenitosti i zanimljivosti ==
=== Jagodnjak u emisiji "Znanje imanje" ===
U nedjelju, 14. XII. 2025. godine, na TV-kanalu RTS1 s početkom u 11 sati, prikazana je kolažna 55-minutna emisija "Znanje imanje" urednice i voditeljice Dragane Popov, u kojoj je prvi prilog od dvadeset minuta snimljen u Jagodnjaku, a u kome je bilo govora o kulinu, tradicijskim jelima i kolačima i paradnim konjima.

Prilog počinje vožnjom jagodnjačkom glavnom ulicom i sljedećim riječima voditeljice: "Dobro došli u Jagodnjak, selo kulena ili kulina kako se ovde kaže. Ovaj suhomesnati delikates je postao brend i njihov zaštitni znak. Poznati su po Kulinijadi koja promoviše kulin kao tradicionalnu gastroponudu Baranje".

Prilog, kao i cijela emisija, mogu se pogledati na Jutjubu, na zvaničnom kanalu "RTS Znanje imanje", i poslušati što su za televiziju o kulinu izjavili sin i otac **Kolarević**, o Jagodnjaku načelnica općine **Danijela Mlinarević**, o tradicionalnim jelima i kolačima predsjednice jagodnjačke Udruge žena "Sretne i spretne" **Radmila Stojković** i bolmanske "Zlatne žene" **Katarina Tomašević** te o konjima i aktivnostima jagodnjačkih konjogojaca predsjednica Konjogojske udruge "Baranjac, studentica Poljoprivrednog fakulteta u Osijeku **Tamara Povodnjak**.

== Knjige (i ostalo) o Jagodnjaku ==
=== Bilten MZ Jagodnjak ===

**Bilten MZ Jagodnjak** bio je "list Mjesne konferencije Socijalističkog saveza radnog naroda Jagodnjak". Izdano je šest (6) brojeva, prva tri (formata A4) šapirografiranjem, 4, 5. i 6. broj (formata 35 x 25&nbsp;cm) štampani su dvobojno u belomanastirskom "Slovu".

* Prvi broj izašao 4. VI. 1975. (7 stranica),
* drugi 5. IV. 1977. (12 str.),
* treći 23. IV. 1977. (3 str.),
* četvrti u XII. 1977. (8 str.),
* peti u VI. 1978. (8 str.) i
* šesti u IV. 1987. (6. str.).

Štampane brojeve pripremali su: Čedo Arbutina, [[Ljubiša Balaban]], Simo Bodlović, Zoran Đurđić, Dragutin Horvat, Mirko Mrđenović i Miloš Šikanja.

Pored priloga o radu Mjesne zajednice Jagodnjak, Nogometnog kluba ''"[[:hr:NK Bratstvo Jagodnjak|"Bratstvo]]"'' i svih ostalih organizacija iz Jagodnjaka, objavljivani su i literarni radovi jagodnjačkih osnovaca, a u šestom broju i [[križaljka]].

=== Knjige (hronološkim redom) ===
----
:**Djelomično** o Jagodnjaku
----
* **Miletić Stanić**, Nada :  > ''"Jagodnjak"'' (+foto na str. 28-30). Novi Sad : Muzej Vojvodine, 1999, str. 61-66
* **Feldbauer**, Božidar :  : ''Prvi svezak"'' > ''"Jagodnjak"'' (+ foto). Zagreb, 2004, str. 302
* **Kolundžić**, Dušan : ''"Prvi šematizam Eparhije osečkopoljske i baranjske"'' > ''"Srpska prvoslavna crkvena opština i parohija Jagodnjak"''. Dalj ; Beograd, 2009, str. 93-95
* **Proleksis** enciklopedija online > [https://proleksis.lzmk.hr/1154/ ''"Jagodnjak"'']. Zagreb, 2013.
* **Nedić**, Jovan (priređivač) :  > ''"Jagodnjak"''. Zagreb ; Beli Manastir, 2022, str. 41-43, 74 // 88 str. : ilustr. ; 24&nbsp;cm ; tiraž 350 //
----
:**U cijelosti** o Jagodnjaku
----



* **Balaban** A(nđelko), Dombi Lj(ilja), Đugum J(elena), Medić H(elga), Ćorić V(ladimir), Komlenić M(iodrag) i Kušec G(oran). ''"Kako do baranjskog kulena??"''. Jagodnjak : Klaster Baranjski kulin, 2016. // 20 str. (+ korice) : ilustr. ; 30&nbsp;cm //
:: Ovaj priručnik za proizvođače [[kulin]]a pripremio je i uvod napisao **Anđelko Balaban** iz Jagodnjaka, doktor veterinarske medicine i jedan od organizatora Jagodnjačke kulinijade, u to vrijeme načelnik Općine Jagodnjak i direktor Poljoprivredne zadruge "Naše selo". Priručnik je nakon vrlo kratke pripreme izdan za 15. Kulinijadu, održanu 9. VI. 2016. godine u sklopu "Dana kulina Jagodnjak 2016." (9-12. VI. 2016). Izdanje nema impresum i nema ga u referentnih bibliotekama.

* **Damjanović**, Ljubomir, 1954- : ''"Jagodnjak na Marsu"''. Vukovar ; Jagodnjak : Lj. Damjanović (vlastita naklada), 2020.  // 110 str. : ilustr. ; 21&nbsp;cm ; tiraž 100 //
* **Damjanović*', Ljubomir, 1954- : *"O čemu razmišljaš, Ljubomire? : knjiga eseja i pripovijetki"*. Jagodnjak : Lj. Damjanović (vlastita naklada), 2023. // 145 str. ; 21&nbsp;cm ; tiraž 100 //



== Izvori i vanjske veze ==

* 
* [[flajer]] "Općina Jagodnjak"
* [http://www.jagodnjak.hr Službene stranice Općine Jagodnjak]
* [http://www.obz.hr/staro/hr/index.php?tekst=34 Osječko-baranjska županija: *Jagodnjak*] 
* [http://tzbaranje.hr/o-baranji/ Turistička zajednica Baranje: *O Baranji*]
* [http://www.tzosbarzup.hr/hr/destinacije/jagodnjak/ Turistička zajednica Osječko-baranjske županije: *Jagodnjak*]
* [https://oaza-bm.hr/oaza/naslovnica/itemlist/tag/**%20jagodnjak Mirovna grupa Oaza: *Svi članci vezani za Jagodnjak*]
* [http://lag-baranja.hr/lag/itemlist/tag/*%20Jagodnjak LAG Baranja: *Svi članci vezani za Jagodnjak'']

## Šabloni